
Segons les primeres dades de l’Enquesta de 2011 de consum de tabac, drogues i alcohol a joves escolaritzats de 14 a 18 anys dels sis municipis, ens trobem que l’alcohol és una de les tres substàncies més consumides amb diferencia pels nostres joves. Les dades són:
· Un 27.8% dels nois i un 43,6% de les noies de 13 a 14 anys ahn consumit alcohol els darrers 7 dies. 
· Aquest percentatge augmenta a un 70% en la franja d’edat de més de 17 anys.

· Un 27% de nois i un 30% de noies d’entre 15 i 16 anys han tingut intoxicació aguda  (+5 begudes seguides) en els darrers 6 mesos.

· Les intoxicacions en majors de 17 anys arriben al 53.5% en els nois i el 34.8% en les noies.

· El 40% dels majors de 17 anys tenen la percepció que consumeixen “el normal” i un 30% dels joves d’entre 15 i 16 anys manifesten consumir poc. 
Tenint en compte això se’ns genera la necessitat d‘intervenir en la prevenció del consum d’alcohol de forma urgent i transversal per tal d’arribar al major nombre de joves possible. La campanya s’inicia el dia 08/11/2011 i té previstes activitats fins el 16/12/2011. Té un abast intermunicipal (Calella, Pineda, Tordera i Palafolls) i s’impliquen equipaments i serveis municipals, supramunicipals i entitats que fan actuacions en territori. Des de aquestes diferents àrees es pot incidir amb el mateix objectiu però  metodologies i canals diferents. 
Objectius de la Campanya:

· Reduir el consum d’alcohol entre els joves

· Identificar el consum d’alcohol com a nociu per al nostre organisme.
· Reflexionar sobre les pressions dels iguals i de la societat del consum sobre la nostra actitud. 

· Analitzar la normalització del consum d’AOH en la nostra societat.

· Ser conscient dels riscos associats al consum d’alcohol
· Practicar alternatives d’oci no relacionades al consum de substàncies.

Descrivim ara les diferents activitats plantejades :
1.- Calella

· IES Bisbe Sivilla: Exposició “KDM” i visita guiada per part de les educadores  de la UAD: Es tracta d’un taller que oferim als instituts per, a través de l’exposició, fer incidència en el consum d’alcohol per part dels joves. S’oferta pels alumnes de 2n d’ESO i durarà una hora . Data prevista el 28 i 29/11.
· Joventut:Joventut, el PiD i la UAD farem un taller per treballar la reducció de danys associada al consum d’alcohol. Hem preparat una activitat en la qual els alumnes es dissenyaran el seu material divulgatiu , un “trencanassos” amb missatges de reducció de danys i mites.  Data prevista el 29/11 a l’hora del pati.
· Joventut: taller de prevenció consum AOH al Centre d’Acció Jove amb la col·laboració de Creu Roja el dia 18/11/2011 . Taller “El Puntet” per fer incidència en les alternatives al consum quan vas de festa. 
· Ràdio Calella: Taula rodona sota el tema “La festa a Calella” amb representants de PL, Mossos, empresaris d’oci nocturn i joves. Es farà en directe el dia 17/11 de les 20-21h. Es debatrà sobre l’oci dels joves, els riscos i conseqüències, què pot fer l’empresari d’oci per reduir aquests riscos,  les alternatives d’oci, etc. 
2.- Pineda de Mar:

· Exposició “Ètica Etílica” a la Biblioteca Serra i Moret del 15 al 30/11 amb visites concertades des dels tres instituts. S’ha elaborat també una Guia de Lectura.

· Policia Local: Taller adreçat a 4t d’ESO. Reproducció d’un judici d’accident de trànsit per consum d’alcohol. Els alumnes interpreten el rol de tots els implicats: conductors, jutge, jurat, advocat, fical, testimonis, etc. S’exposa un supòsit pràctic elaborat per la Policia Local de Pineda de Mar en el qual hi ha hagut un accident entre un turisme i un ciclomotor on el conductor del ciclomotor a banda d'anar sense assegurança , està sota els efectes de begudes alcohòliques i es nega a sotmetre's a les proves. Els policies assistents moderen i indiquen als joves quan una acció no s'ajusta a la realitat, per no desvirtuar l'acte. El dia 21 i 23 de novembre s’ha fet a l’IES Pineda i el proper dia 30 està previst a l’Euclides. 
· 
Joventut: A l’hora del pati i amb el suport del Centre Recreatiu i Cultural de Pineda es reproduiran petites escenes al pati dels tres IES. Són tres situacions en tres racons del pati escenificant conductes de risc relacionades amb el consum d’alcohol: baralles amb els amics, sexe sense protecció i conducció sota els efectes de l’alcohol. Després de cada una d’elles una petita reflexió sobre el que han vist. Dies 14, 15 i 16/12. 

· Debat a TV Euclides: En el programa “L’hora del pati” de TV Euclides es gravarà un debat sota el tema, els joves i l’oci nocturn. Policia Local, joves, tècnic de joventut, educadora de la UAD i un representant de l’institut debatran sobre com es viu la festa entre els joves . 

· IES PINEDA: Treball des de tutoria. Han dissenyat material divulgatiu, curt-metratges i cançons amb el tema central de la campanya. 
3.- Palafolls: 

· Exposició “Ètica Etílica” a l’IES Font del Ferro del 8 al 15 de novembre. 

4.- Tordera:

· Joventut: Taller a l’hora del pati a l’IES Lluis Companys. Oca a Oca gegant el dia 12/12.
· Joventut: Concert amb prudència el 16/12 al vespre. Es repartirà material de sensibilització i alcoholímetres i es faran cocktails sense alcohol. 
· Exposició “Ètica Etílica” al Casal de Joves del 30 /11 al 7/12. 

